**ZAPISNIK**

**Sa 19. sjednice ŠKOLSKOG ODBORA**

**održane dana 13.03.2023. godine**

**u prostorijama O.Š. „Franjo Hanaman“ Drenovci**

**s početkom u 11,30 sati**

Nazočni:

1. Marija Marjanović - predstavnik osnivača,
2. Tomislav Filipović - predstavnik osnivača,
3. Stjepan Oroz - predstavnik osnivača
4. Marina Kalistović - predstavnik Vijeća roditelja,
5. Marija Damjanović - predstavnik Učiteljskog vijeća,
6. Biserka Misir - predstavnik Učiteljskog vijeća,

Izočni: 1. Darko Pušeljić – predstavnik zaposlenika. Predstavnik zaposlenika otkazao ugovor o radu te nije bio nazočan jer je zaposlen u drugoj školi.

Ostali nazočni:

* Marijana Raguž - ravnateljica
* Bruno Bilić - tajnik škole, kao zapisničar
* Antonija Tomašević – voditelj računovodstva

Sjednicu Školskog odbora otvara predsjednica Školskog odbora Biserka Misir i pozdravlja sve nazočne. Zahvaljuje se prisutnima na dolasku. Predsjednica Školskog odbora napominje da je prisutno šest (6) članova te navodi da se mogu donositi pravovaljane odluke, pa predlaže slijedeći

**Dnevni red:**

1. Usvajanje zapisnika s prethodne sjednice Školskog odbora,
2. Izvještaj o provedenim natječajima za nastavnika Tehničke kulture i nastavnika Geografije
3. Izvještaj o planiranoj provedbi vježbe „Evakuacija 2023“
4. Izlučivanje građe prema uputama Državnog arhiva
5. Prijedlog godišnjeg izvještaja o izvršenju financijskog plana za 2022.godinu
6. Razno

Dnevni red je predložen na usvajanje.

**Zaključak:**

**Predloženi dnevni red je jednoglasno usvojen.**

**Ad 1.)**

Zapisnik s prethodne sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe ili eventualna pitanja na Zapisnik s prethodne sjednice.

Primjedbi ni pitanja nema. Predsjedavateljica poziva nazočne članove da se izjasne za ili protiv prihvaćanja Zapisnika s prethodne sjednice. Zapisnik je usvojen sa šest (6) glasova - „za“.

**Zaključak:**

**Zapisnik s prethodne sjednice Školskog odbora je jednoglasno usvojen.**

**Ad 2.)**

U školi su provedena dva natječaja. Natječaj iz predmeta Geografija koji je bio na određeno vrijeme do povratka djelatnica na posao te natječaj iz predmeta Tehnička kultura koji je bio na neodređeno vrijeme. Na natječaj iz Geografije se nije nitko prijavio te je donesena odluka o nezasnivanju radnog odnosa putem natječaja, te je ponuđen ugovor o radu do 60 dana Maji Miličević koja je isti prihvatila do ponovne provedbe natječaja. Na natječaj iz Tehničke kulture je pristigla jedna prijava – Tomislav Barić. Prijava je bila pravovremena i sa točnom dokumentacijom. S obzirom da je pristigla samo jedna prijava nije bilo potrebe za testiranjem te je predloženo zasnivanje radnog odnosa sa Tomislavom Barićem.

Predsjedavateljica poziva nazočne članove da se izjasne za ili protiv zapošljavanja Tomislava Barića. Prijedlog je usvojen sa šest (6) glasova – „za“.

**Zaključak:**

**Zapošljava se Tomislav Barić na radno mjesto učitelja Tehničke kulture na neodređeno vrijeme, a natječaj iz Geografije će se ponoviti u roku od 60 dana.**

**Ad 3.)**

Predsjednica Školskog odbora prepušta riječ ravnateljici škole Marijani Raguž. Ravnateljica izvještava o planiranoj provedbi vježbe „Evakuacija 2023“. Vježba se planira odraditi do kraja drugog polugodišta. Napisan je elaborat o vježbi koji je poslan na službeni mail DVD-a Drenovci koji će onda o vježbi obavijestiti Civilnu zaštitu te će se nakon odobrenja Civilne zaštite vježba provesti u školi.

Predsjedavateljica poziva nazočne članove da se izjasne za ili protiv održavanja vježbe. Prijedlog je usvojen sa šest (6) glasova – „za“

**Zaključak:**

**Donosi se Odluka o provođenju vježbe „Evakuacija 2023“.**

**Ad 4.)**

Predsjedavateljica prepušta riječ tajniku škole Bruni Biliću. Tajnik škole izvještava školski odbor o planiranom izlučivanju građe prema uputama Državnog arhiva. Nakon uvida da je rok do 1.travnja tajnik je predložio da zatraži produljenje roka, koje je usmeno i odobreno od strane arhiva. Tajnik je uputio članove odbora o čemu se radi i koliko će otprilike to trajati.

**Ad 5.)**

Predsjedavateljica prepušta riječ voditeljici računovodstva Antoniji Tomašević.

Antonija Tomašević odboru daje prijedlog godišnjeg izvještaja o izvršenju financijskog plana za 2022.godinu.

Na temelju Zakona o proračunu (NN 87/08, 136/12, 15/15, 144/21) i Pravilnika o polugodišnjem i godišnjem izvještaju o izvršenju proračuna (NN 24/13, 102/17, 1/20) OŠ „Franjo Hanaman“ Drenovci podnosi školskom odboru Godišnji izvještaj o izvršenju financijskog plana koji se sastoji od Općeg i posebnog dijela prihoda i rashoda za 2022.godinu.

Opći dio se sastoji od :

1. Sažetka računa prihoda i rashoda i računa financiranja

2. Prihoda i rashoda po ekonomskoj klasifikaciji

3. Prihoda i rashoda po izvorima

Posebni dio se sastoji od :

1. Prihoda i rashoda po programskoj, funkcijskoj i ekonomskog klasifikaciji sa izvorima.

Antonija Tomašević navodi da je prijedlog godišnjeg izvještaja izradila i pripremila Mirzeta Deronjić te ju je Mirzeta Deronjić i pripremila za ovaj izvještaj školskom odboru.

U prilogu ovog zapisnika nalaze se obrazloženje i tablice godišnjeg izvršenja financijskog plana.

Predsjedavateljica poziva nazočne članove da se izjasne za ili protiv usvajanja prijedloga godišnjeg izvještaja. Prijedlog je usvojen sa šest(6) glasova – „za“

**Ad 6.)**

Pod točkom razno predsjednica Školskog odbora poziva prisutne članove da iznesu prijedloge, pitanja ili ostale teme za raspravu.

Nikakvih više prijedloga nije bilo te se odbor završava.

Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavatelj zaključuje sjednicu u 12,30 sati.

 Zapisničar: M.P. Predsjednica Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Bruno Bilić) (Biserka Misir)

KLASA: 007-02/23-01/1

URBROJ: 2196-68-23-02

U Drenovcima, 13.03.2023. godine